ଇତିମଧ୍ୟରେ ପରୀକ୍ଷା ଫଳ ପ୍ରକାଶନ ସମୟରେ ହୋଇଥିବା ଉକ୍ତ ତ୍ରୁଟିର କାରଣର ତଦନ୍ତ ପାଇଁ ନିର୍ଦ୍ଦେଶ ଦିଆଯାଇଛି। କିନ୍ତୁ ଏଠାରେ ପ୍ରଶ୍ନ ଉଠୁଛି ଯେ, ପରୀକ୍ଷା ଫଳ ପ୍ରକାଶନ ପୂର୍ବରୁ ବୋର୍ଡ କର୍ତ୍ତୃପକ୍ଷ ଉକ୍ତ ତ୍ରୁଟି ବିଷୟରେ ଜାଣିପାରିଲେ ନାହିଁ କାହିଁକି ଓ କିପରି ? ସେହିପରି ଫଳାଫଳ ପ୍ରକାଶନ ପରେ ଯେଉଁ ଛାତ୍ରଛାତ୍ରୀମାନେ ମାନସିକ ଦୁଶ୍ଚିନ୍ତାରେ ରହିଲେ ଓ ସ୍ଥାନେ ସ୍ଥାନେ ସେଥିପାଇଁ ଆଇନଶୃଙ୍ଖଳା ପରିସ୍ଥିତି ସୃଷ୍ଟି ହେଲା ସେଥିପାଇଁ ଦାୟୀ କିଏ ? ଅପ୍ରେଲ୍ ୩୦ତାରିଖରେ ପରୀକ୍ଷା ଫଳ ମୋଟ ୮ଟି ୱେବ୍ସାଇଟ୍ର ପ୍ରକାଶନ ପାଇଁ ବ୍ୟବସ୍ଥା ହୋଇଥିଲାବେଳେ ପରିମାର୍ଜିତ ଫଳାଫଳ କେବଳ ଗୋଟିଏ ୱେବ୍ସାଇଟ୍ରେ ଦେବା ପଛରେ ରହସ୍ୟ କ'ଣ ? ଫଳାଫଳ ପ୍ରକାଶ କରିବା ପାଇଁ କେବଳ ୱେବ୍ସାଇଟ୍କୁ ମାଧ୍ୟମ କରାଯାଇଥିଲାବେଳେ ଆମରାଜ୍ୟର ବିଭିନ୍ନ ଅଞ୍ଚଳର ଛାତ୍ରଛାତ୍ରୀମାନଙ୍କ ପାଇଁ ଫଳାଫଳ ଦେଖିବା ନିମନ୍ତେ ଆବଶ୍ୟକ ଭିତ୍ତିଭୂମିର ଅଭାବକୁ ଦେଖିବ କିଏ ?
